લિયોન ફિલ્મમાં એક સ્વતંત્ર અને આધુનિક મહિલાના રોલમાં છે, જે આજના સમયમાં બિનધાસ્ત રીતે પુરુષો સાથે ખભેખભો મિલાવીને કામ કરે છે. તે સુંદર અને સ્માર્ટ છે. જિંદગીમાં તેને શું મેળવવું છે તે બહુ સારી રીતે જાણે છે. આ ફિલ્મ ઉપરાંત સની ‘મસ્તીજાદે’ અને ‘બેઇમાન લવ’ ફિલ્મમાં પણ કામ કરી રહી છે. થોડા દિવસ પહેલાં તેણે એવું નિવેદન આપીને બધાંને ચોંકાવી દીધાં કે તે હવે ફિલ્મોમાં હોટ સીન નહીં આપે અને કિસિંગ સીન પણ નહીં કરે. સની લિયોનને લઇને કોઇ નિર્માતા સાફસુથરી ફિલ્મ તો બનાવશે નહીં તો આવા સંજોગોમાં તેની કરિયર પણ પ્રભાવિત થશે. સની કહે છે કે કિસ પર માત્ર તેના પતિનો હક છે. તે આ બધું ફક્ત તેના પતિ સાથે જ કરી શકે છે. સનીનો આ ફેંસલો તેને ડુબાડશે કે તારશે તે જોવાનું રહ્યું.